《倪云林秋林山色图》
清代·弘历

元称四大家，逸品推倪迂。师承自北苑，笔与造化俱。

小景夙所见，秋林位置殊。一扫了了习，不失太古初。

峣峰既隐轸，雄霓时卷舒。疑有风吹林，已见波绉湖。

不宁供游历，此中乃可居。画禅大法眼，岂伊邪许徒。

因忆乔林乔，未识渔庄渔。得陇而望蜀，知足其谁乎。

呵冻志长言，聊以适三馀。